Fenosa (2011)

Fenosa, temporalmente chamada Fenosa Wind, é o nome provisional dunha empresa eléctrica galega, formalizada de maneira pública en 2011.

 Composición 
A firma Fenosa está participada nun 75% pola empresa enerxética Gas Natural Fenosa e nun 25% pola construtora ourensá CopasaGN-Fenosa crea una nueva marca 100% renovable en Galicia  , ''El Correo Gallego, 18/9/2011..

 Traxectoria 
Fenosa Wind foi a máxima beneficiaria do concurso eólico que, en 2010, resolveu a Xunta de Galicia durante o goberno de Alberto Núñez Feijóo. O goberno galego concedeulle a explotación de 339 megawatts repartidos en once parques, o 14,5% da potencia total da convocatoria. No concurso inmediatamente anterior, promovido pola consellería do nacionalista Fernando Blanco (2008), a Gas Natural, que daquela concorría coaligada con Enel, só lle corresponderan a cantidade marxinal de 15 megawatts, mais o concurso foi revogado polo goberno do PPdeG.

En setembro de 2011 presentouse publicamente, recuperando o nome de Fenosa, a empresa fundada na posguerra por Pedro Barrié de la Maza. Nesta nova firma agrupábanse non só a explotación da enerxía eólica concedida polo goberno galego, senón tamén os activos hidráulicos de Gas Natural Fenosa fóra de Galicia (2.100 megawatts en 2011), as centrais de Belesar, As Conchas e Santo Estevo (1500 MW), así como as centrais minihidráulicas, as plantas de coxeración e de biomasa en funcionamento en Galicia (600 MW)Gas Natural engloba en Fenosa los activos de energía renovable, por NESPEREIRA, A.; La Voz de Galicia, 20/9/2011.. Iso incluiría 54 centrais hidroeléctricas, 41 subestacións e 21 grandes encorosFonte da empresa, citada por El Correo Gallego en Nace la Fenosa 'verde' gallega para gestionar planes por mil millones , RIVEIRO, S., 20/9/2011..

 Notas 

Categoría:Enerxías renovables
Categoría:Empresas de Galicia
Categoría:Empresas eléctricas